SET ปิดเย็นยังแกร่งบวก 6.01 จุด วอลุ่มแน่นกว่า 5 หมื่นลบ.
SET ปิดเย็นยังแกร่งบวก 6.01 จุด วอลุ่มแน่นกว่า 5 หมื่นลบ. โดยดัชนีปิดตลาดวันนี้ อยู่ที่ระดับ 1,643.55 จุด บวก 6.01 จุด หรือ 0.37% มูลค่าซื้อขาย 5.12 หมื่นลบ.
12 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,643.55 จุด บวก 6.01 จุด หรือ 0.37% มูลค่าซื้อขาย 5.12 หมื่นลบ. 
10 หุ้นดันดัชนีวันนี้

ตลาดหุ้นเอเชีย

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้เช่นเดียวกับตลาดหุ้นในภูมิภาคเอเชีย และตลาดยุโรปที่ส่วนใหญ่อยู่ในแดนบวก ภายหลังจากที่พายุเฮอร์ริเคนเออร์มาอ่อนกำลังลง ทำให้ความเสียหายน้อยกว่าที่คาดไว้ และสถานการณ์ทางเกาหลีเหนือก็เงียบไปแล้ว
ทั้งนี้ ตลาดฯ บ้านเราเล่นหุ้นกลุ่มค้าปลีกเพราะราคายัง Laggard
อย่างไรก็ดี ให้ติดตามการประชุมธนาคารกลางสหรัฐฯ (เฟด) ที่จะมีขึ้นในวันที่ 19-20 ก.ย.นี้ ว่าจะกล่าวถึงการปรับขึ้นอัตราดอกเบี้ยอย่างไร เนื่องจากขณะนี้กระแสการปรับขึ้นเริ่มเบาลง เพราะเศรษฐกิจสหรัฐฯไม่ได้ดีมาก ซึ่งต่างก็ลุ้นว่าเฟดคงจะไม่ปรับขึ้นอัตราดอกเบี้ยในเดือน ธ.ค.นี้
เนื่องจากประธานเฟดใกล้จะหมดวาระการดำรงตำแหน่ง และรองประธานเฟดก็ได้ลาออกไปแล้ว ดังนั้นคนที่จะเข้ามาเป็นประธานเฟดคนใหม่อาจเป็นคนของประธานาธิบดีโดนัลด์ ทรัมป์ แห่งสหรัฐ ซึ่งทำให้อาจไม่ปรับขึ้นอัตราดอกเบี้ยใน ธ.ค.นี้ก็ได้ จึงต้องติดตามดู
แนวโน้มการลงทุนในวันพรุ่งนี้ (13 ก.ย.) นายศราวุธ เปิดเผยว่า ตลาดฯยังมีโอกาสที่จะอยู่ในแดนบวกได้ พร้อมให้แนวรับ 1,637 จุด ส่วนแนวต้าน 1,650 จุด